প্রেস বিজ্ঞপ্তি ॥ পবিত্র ঈদ উল আযহা ও শারদীয় দুর্গাপূজা উপলক্ষে হবিগঞ্জ পৌরসভা পরিচালনা করছে বিশেষ পরিচ্ছন্নতা অভিযান। এ অভিযানের আওতায় দিনের পাশাপাশি রাতেও বিভিন্ন জনাকীর্ন এলাকায় ড্রেন, ডাষ্টবিন, ঝোপ-জঙ্গল পরিস্কার, আবর্জনা অপসারনসহ পরিচ্ছন্নতা কাজ পরিচালিত হচ্ছে। গতকাল সোমবার রাতে শহরের বগলা বাজার, কালীবাড়িক্রস রোডসহ বিভিন্ন এলাকায় পরিচ্ছন্নতা কাজ পরিদর্শন করেন মেয়র আলহাজ্ব জি, কে গউছ। এ সময় তিনি ধর্মীয় নেতৃবৃন্দসহ এলাকাবাসীর সাথে আলোচনা করেন। তিনি ধর্মীয় উৎসব সুষ্ট ও সুন্দরভাবে পালনকল্পে পরিবেশ পরিচ্ছন্ন রাখতে সকল নাগরিকদের সহযোগিতা কামনা করেন। পরিচ্ছন্নতা কাজ পরিদর্শনকালে মেয়র আলহাজ্ব জি, কে গউছের সাথে ছিলেন পৌরকর্মচারী সংসদের সভাপতি সিদ্ধার্থ বিশ্বাস, সাধারন সম্পাদক মহিবুর রহমান দুলনসহ সংশ্লিষ্ট এলাকার নাগরিকবৃন্দ।